‘El Rabal’ repeteix i s'endú el premi a millor monument en les Falles de Catarroja 2023
17 març 2023

Catarroja ha donat a conéixer la decisió del jurat respecte a les Falles de l'edició de 2023. Una decisió que ha col·locat a la comissió d'El Rabal en el més alt de la taula reeditant l'èxit aconseguit en l'edició de 2022. El primer premi en la comissió infantil ha anat a parar a la falla El Charco.

La comissió d'El Rabal ha realitzat una aposta molt arriscada amb uns remats molt espectaculars que han convençut el jurat per a posar-la, un any més, en el més alt de la classificació fallera catarrogina. D'altra banda, en la categoria de millor monument infantil, enguany ens hem trobat amb una gran competència amb propostes d’un nivell molt elevat. La falla guanyadora ha resultat la comissió d'El Charco que ha destacat per l’ús del color i la cura de les figures.

Finalment, cal felicitar totes les comissions en un exercici de la tornada a la normalitat. Des de l'Ajuntament agraïm el seu esforç i destaquem també el fet que en una plantà tot haja passat sense cap contratemps.